|  |  |
| --- | --- |
| **Contact pentru notificarea privind protecția datelor:**  Responsabilul global pentru protecția datelor | **Data:** 18 august 2021 |
|  (compliance.im@pg.com) **Regiune:** Global | **Sfera de aplicare:**  Toți candidații |

**Notificare globală privind protecția datelor candidaților**

# **Scop**

Prezenta notificare („Notificare”) vă informează cu privire la modul în care societatea The Procter & Gamble Company și sucursalele și/sau filialele acesteia („P&G” sau „Compania”) vor colecta și gestiona Datele cu caracter personal ale candidaților. De asemenea, aceasta descrie așteptările Companiei în privința celor care colectează și gestionează Datele cu caracter personal ale candidaților la angajare.

Prezenta Notificare este în conformitate cu scopul, valorile și principiile P&G („SVP”). În plus, multe țări au cerințe legale specifice care reglementează utilizarea Datelor cu caracter personal, inclusiv Datele cu caracter personal ale candidaților. Compania va respecta toate legile și regulamentele, inclusiv legislația locală privind protecția datelor cu caracter personal și participarea la procesul decizional și va implementa proceduri, standarde și politici suplimentare ori de câte ori este nevoie pentru a îndeplini aceste cerințe. În consecință, Datele cu caracter personal ale candidaților colectate și/sau accesate de P&G pot fi diferite de la o jurisdicție la alta pentru a respecta legile locale.

Compania se așteaptă ca angajații săi și oricare dintre partenerii săi de afaceri, furnizorii, agențiile, lucrătorii săi temporari sau orice alte părți care acționează în numele P&G (în mod colectiv, „Terțe Părți”), care colectează sau gestionează Date cu caracter personal ale candidaților, să respecte principiile descrise în această Notificare, indiferent dacă utilizează sisteme electronice și instrumente de gestionare a datelor care le aparțin sau care se află în proprietatea P&G. Angajații P&G sunt responsabili pentru asigurarea faptului că orice Terță Parte cu care lucrează pentru derularea operațiunilor companiei respectă această Notificare și toate standardele și procedurile specifice suplimentare aplicabile.

Compania depune toate eforturile rezonabile pentru a se asigura că Datele cu caracter personal ale candidaților sunt adecvate scopului în care se doreşte a fi folosite. Candidații sunt responsabili în egală măsură pentru actualizarea și verificarea exactității informațiilor furnizate companiei P&G de aceștia sau de alte persoane în numele lor.

1. **Definiții**

Candidat:[g1] În sensul prezentei Notificări, termenul „Candidat” include orice persoană care a furnizat date cu caracter personal către P&G pentru a fi luată în considerare pentru angajare la P&G, inclusiv persoanele care au fost anterior angajate de P&G.

**Date cu caracter personal:** Orice informații care se referă la o persoană identificată sau identificabilă.

**Date speciale cu caracter personal:** Date cu caracter personal referitoare la rasă, etnie, opinii politice, religie, stare de sănătate, orientare sexuală, apartenență la un sindicat, date genetice sau biometrice, informații cu privire la condamnări penale și infracțiuni, precum și altfel de date, așa cum sunt ele definite prin legea aplicabilă.

**Compania sau P&G:** În sensul acestei Notificări, Compania sau P&G se referă la societatea The Procter & Gamble Company, sucursalele și/sau filialele sale.

1. **Principii**

Principiile fundamentale ale P&G privind prelucrarea datelor sunt:

* Colectarea și gestionarea volumului minim de Date cu caracter personal ale candidaților, necesare pentru: promovarea P&G ca potențial angajator și creșterea numărului de Candidați; evaluarea cererii de angajare a Candidatului; facilitarea procesului de inițiere a Candidatului în calitate de angajatdacă o ofertă de angajare este extinsă și/sau acceptată; și informarea Candidatului cu privire la rolurile suplimentare de relevanță pentru interesele și obiectivele sale de angajare.
* Asigurarea protecției individuale a datelor cu caracter personal.
* Respectarea scopului, valorilor și principiilor noastre, precum și a legislației aplicabile.
* Respectarea unor standarde și proceduri corespunzătoare privind colectarea și/sau gestionarea Datelor cu caracter personal ale candidaților.
1. **Notificare**

P&G respectă confidențialitatea datelor dvs. cu caracter personal. Prezenta Notificare descrie modul în care procesăm Datele cu caracter personal ale candidaților, tipurile de informații pe care le colectăm, scopurile și temeiul legal sau comercial în care le utilizăm, cu cine partajăm aceste informații, precum și opțiunile dvs. în ceea ce privește modalitatea în care utilizăm Datele cu caracter personal ale candidaților. Descriem, de asemenea, măsurile pe care le luăm pentru a proteja securitatea Datelor cu caracter personal ale candidaților și modul în care ne puteți contacta cu privire la practicile noastre privind protecția datelor cu caracter personal.

* 1. **Ce tipuri de Date cu caracter personal ale candidaților colectăm?**

Colectăm și gestionăm volumul minim de Date cu caracter personal ale candidaților în conformitate cu cerințele legale aplicabile pentru a promova P&G ca potențial angajator și pentru a crește numărul de Candidați; pentru a evalua Candidatul la angajare; pentru a facilita procesul de inițiere a Candidatului în calitate de angajat, dacă oferta de angajare este extinsă și/sau acceptată; și pentru a-l informa cu privire la rolurile suplimentare relevante pentru interesele și obiectivele sale de angajare.

**Vom minimiza întotdeauna tipurile și volumul de Date cu caracter personal ale candidaților pe care Compania le poate colecta de la dvs. sau despre dvs. Cu toate acestea, colectarea informațiilor și accesul la informații vor varia în funcție de cerințele legale și/sau comerciale specifice fiecărei țări. Vă vom notifica la momentul colectării dacă Datele cu caracter personal ale candidaților solicitate de noi sunt necesare sau sunt voluntare pentru a continua procesul dvs. de recrutare.**

Există diverse etape de colectare a datelor în timpul procesului de recrutare:

***Etapa 1****:* ***Datele colectate de la un Candidat care nu a început încă procesul nostru de recrutare, dar și-a exprimat interesul de a depune o cerere de angajare la P&G:***

|  |  |
| --- | --- |
| **Tipul de date colectate în timpul Etapei 1** | **De ce colectăm și prelucrăm aceste date?** |
| **Vom minimiza întotdeauna tipurile de Date cu caracter personal ale candidaților pe care Compania le poate colecta de la dvs. sau despre dvs. Cu toate acestea, colectarea informațiilor și accesul la informații vor varia în funcție de cerințele legale și/sau comerciale specifice fiecărei țări. Vă vom notifica la momentul colectării dacă Date cu caracter personal ale candidaților solicitate sunt necesare sau sunt voluntare pentru a continua procesul dvs. de recrutare.**  |
| *Date de contact* • Numele complet sau numele anterioare (cum ar fi numele înainte de căsătorie) • Titlurile onorifice și alte titluri, inclusiv numele preferat și formula de salut • Adresă poștală• Adresă de e-mail • Număr de telefon • Număr de telefon mobil | Dialogul cu dvs. cu privire la oportunitățile profesionale curente și/sau viitoare în cadrul P&G. |
| *Date profesionale*  • Prezentare sau CV | Evaluarea abilităților, calificărilor și intereselor dvs. în raport cu oportunitățile noastre profesionale. |
| Identificarea digitală • Adresa IP • Module cookie, etichete și/sau pixeli | Furnizarea eficientă a serviciilor digitale prin intermediul site-urilor noastre de recrutare și al altor site-uri web corporative.  |
| *Orice alte informații impuse de lege pentru conformitatea muncii* |  |

***Etapa 2****:* ***Datele colectate de la un Candidat care a început procesul nostru de recrutare, înainte de a lua o decizie cu privire la o cerere:***

|  |  |
| --- | --- |
| **Tipul de date colectate în timpul Etapei 2** | **De ce colectăm și prelucrăm aceste date?** |
| **Vom minimiza întotdeauna tipurile de Date cu caracter personal ale candidaților pe care Compania le poate colecta de la dvs. sau despre dvs. Cu toate acestea, colectarea informațiilor și accesul la informații vor varia în funcție de cerințele legale și/sau comerciale specifice fiecărei țări. Vă vom notifica la momentul colectării dacă Date cu caracter personal ale candidaților solicitate sunt necesare sau sunt voluntare** **pentru a continua procesul dvs. de recrutare.**  |
| *Date profesionale suplimentare*• Istoricul profesional anterior, inclusiv referințe • Date din profilurile LinkedIn și platforme similare • Date academice, cum ar fi informații despre educație și diplome • Autorizații profesionale, certificări și abonări și afilieri• Aptitudini personale şi profesionale (de ex. limbi vorbite), interese şi hobby-uri • Obiective și interese profesionale  | Pentru a ne ajuta să vă evaluăm în raport cu cerințele specifice ale postului (posturilor) pentru care candidați. |
| *Identificare digitală suplimentară** Semnătură digitală
 | Pentru a vă permite să autorizați și să trimiteți în mod verificabil formularele de candidatură pentru angajare într-un format digital. |
| *Informații audio-vizuale* • Imagine • Voce  | Pentru a ne permite să efectuăm interviuri telefonice/video. |
| *Informaţii financiare*• Informații despre contul bancar  | Pentru a facilita decontarea cheltuielilor autorizate în timpul procesului de intervievare. |
| *Cod numeric personal/Informații privind eligibilitatea pentru muncă** CI național
* Cetăţenie
* Rezidență
* Naționalitate
* Țara nașterii
* Statut militar și/sau de veteran
 | Pentru a stabili eligibilitatea dvs. la locul de muncă pentru un rol specific (roluri specifice) pentru care candidați și pentru a vă asigura că nu există cereri duplicate. |
| *Caracteristici personale** Sex
* Dizabilitate
* Statut militar și/sau de veteran
* Etnia și/sau rasa
 | Pentru a evalua și susține eforturile noastre de recrutare și angajare de personal în diversitate și în scopuri de raportare legală. Datele privind dizabilitatea sunt colectate, de asemenea, pentru a ne asigura că oferim (la cererea dvs.) orice adaptare rezonabilă în timpul procesului de recrutare.  |
| *Orice alte informații impuse de lege pentru conformitatea muncii* |  |

***Etapa 3****:* ***Datele colectate după ce un Candidat acceptă o ofertă de angajare, dar înainte de prima zi de angajare, în timp ce formalitățile de angajare sunt confirmate:***

|  |  |
| --- | --- |
| **Tipul de date colectate în timpul Etapei 3** | **De ce colectăm și prelucrăm aceste date?** |
| **Vom minimiza întotdeauna tipurile de Date cu caracter personal ale candidaților pe care Compania le poate colecta de la dvs. sau despre dvs. Cu toate acestea, colectarea informațiilor și accesul la informații vor varia în funcție de cerințele legale și/sau comerciale specifice fiecărei țări. Vă vom notifica la momentul colectării dacă Date cu caracter personal ale candidaților solicitate sunt necesare sau sunt voluntare pentru a continua procesul dvs. de recrutare.** |
| *Suplimentar, Cod numeric personal/Informații privind eligibilitatea pentru muncă* • Cod numeric personal • Numărul permisului de conducere • Numărul pașaportului • Alți identificatori emisi de guvern, care pot fi necesari pentru conformitate (de ex. vize de muncă sau imigrare sau numere de licență dacă sunteți un profesionist licențiat)  | Pentru a permite verificarea angajării și verificarea antecedentelor, cum ar fi verificările referințelor, verificările licențelor și verificările cazierului judiciar, în conformitate cu legislația aplicabilă Pentru securitate și gestionarea riscurilor, cum ar fi colectarea datelor permisului de conducere pentru angajații care operează automobilele Companiei, verificarea permisului profesional, prevenirea fraudei și scopuri similare  |
| *Informații medicale sau privind starea de sănătate* | Pentru a stabili dacă puteți îndeplini în siguranță atribuțiile postului dvs. și pentru a stabili dacă aveți nevoie de adaptare rezonabilă în acest sens. |
| *Orice alte informații impuse de lege pentru conformitatea muncii* |  |

***Etapa 4****:* ***Datele colectate după ce Candidatul finalizează cu succes formalitățile de angajare pentru a facilita integrarea în calitate de angajat:***

|  |  |
| --- | --- |
| **Tipul de date colectate în timpul Etapei 4** | **De ce colectăm și prelucrăm aceste date?** |
| **Vom minimiza întotdeauna tipurile de Date cu caracter personal ale candidaților pe care Compania le poate colecta de la dvs. sau despre dvs. Cu toate acestea, colectarea informațiilor și accesul la informații vor varia în funcție de cerințele legale și/sau comerciale specifice fiecărei țări. Vă vom notifica la momentul colectării dacă Date cu caracter personal ale candidaților solicitate sunt necesare sau sunt voluntare pentru a continua procesul dvs. de recrutare.**  |
| *Suplimentar, Cod numeric personal/Informații privind eligibilitatea pentru muncă*• Viză de lucru | Pentru a ne permite să administrăm programele de salarizare și beneficii și să respectăm legile aplicabile. |
| *Caracteristici personale** Stare civilă
* Data naşterii
* Locul nașterii
* Nume și formulă de adresare preferate
 | Pentru a servi mai multor scopuri de resurse umane și de angajare și activități importante pentru dvs., familia dvs. și/sau productivitatea dvs. la locul de muncă, inclusiv stabilirea de compensații și beneficii și furnizarea accesului la unități/sisteme. |
| *Informații financiare suplimentare** Numărul contului bancar
 | Pentru a confirma informațiile furnizate în Etapa 1, în vederea stabilirii statelor de plată și a depozitelor de rambursare. |
| *Informații privind familia/persoanele aflate în întreținere** Nume
* Data naşterii
* Sex
* Locul nașterii
* Cetăţenie/naţionalitate
* Cod numeric personal
* Date de contact
 | Pentru a ne permite să administrăm programele de salarizare și beneficii și să respectăm legile aplicabile, cum ar fi raportarea compensațiilor către agențiile guvernamentale. |
| *Informații privind calitatea de membru în sindicat* | Pentru a asigura state de plată și beneficii corecte. |
| *Orice alte informații impuse de lege pentru conformitatea muncii* |  |

* 1. **În ce bază legală și/sau de afaceri prelucrăm Datele cu caracter personal ale candidaților?**

În majoritatea țărilor, baza legală și / sau comercială principală pentru colectarea și utilizarea datelor personale ale candidaților este consimțământul dumneavoastră. În unele țări, baza legală și / sau juridică comercială poate fi reprezentată și de cerințele privind prelucrarea datelor contractuale înainte de angajare, interesele noastre legitime de afaceri și / sau respectarea obligațiilor legale. Pentru mai multe informații despre dreptul dvs. de a vă retrage consimțământul și consecințele acestei acțiuni, consultați secțiunea 4.4 din această Notificare.

* 1. **Cum partajăm Datele cu caracter personal ale candidaților?**

Compania P&G va comunica Datele cu caracter personal ale candidaților doar celor care trebuie să le cunoască în interes profesional.

Este posibil ca P&G să împărtășească datele dvs. cu Terțe Părți care efectuează operațiuni P&G în numele nostru. Compania solicită Terțelor Părți să asigure niveluri echivalente de protecție cu cele aplicate de către Companie atunci când procesează Datele cu caracter personal ale candidaților. Prin contract, cerem Terțelor Părți să proceseze datele cu caracter personal numai în conformitate cu instrucțiunile noastre și să le securizeze. Respectivii împuterniciţi nu pot utiliza sau divulga informațiile, cu excepția situațiilor autorizate de către P&G și/sau pentru a respecta cerințele legale.

Există anumite situații în care vi se va solicita să partajați date cu caracter personal direct cu furnizorii care prestează servicii în legătură cu eforturile P&G de recrutare sau iniţiere a noilor angajaţi, context în care P&G nu controlează modul în care respectivele date sunt procesate. În aceste situații, vă rugăm să vă asigurați că citiți și înțelegeți politicile și practicile unor astfel de furnizori în ceea ce privește protecția datelor cu caracter personal.

Datele cu caracter personal ale candidaților pot fi partajate cu sediul central și filialele noastre P&G la nivel global, dacă acest lucru este necesar pentru îndeplinirea unor obiective de afaceri. Puteți găsi informații despre modul în care protejăm Datele cu caracter personal ale candidaților într-o astfel de situație, în secțiunea 4.5 din prezenta Notificare.

De asemenea, putem dezvălui Date cu caracter personal ale candidaților dacă acest lucru este impus de lege sau în contextul unui proces legal; pentru a pune în aplicare sau a proteja drepturile și politicile P&G; ori în legătură cu o investigație a unei activității ilegale sau despre care există suspiciuni că ar fi ilegală și/sau în cadrul unei vânzări a unei divizii P&G către o altă companie.

* 1. **Care sunt drepturile dvs. în ceea ce privește protecția datelor personale?**

P&G procesează Datele dvs. cu caracter personal în calitate de candidat în principal pe baza consimțământului dvs. Vă puteți retrage consimțământul în ceea ce privește procesarea Datelor dvs. cu caracter personal în calitate de candidat în orice moment al procesului de recrutare prin trimiterea unui e-mail la adresa candidatedata.im@pg.com. Rețineți că, după retragerea consimțământului, este posibil ca P&G să nu vă mai ia în considerare pentru angajare. Datele cu caracter personal ale candidaților pe care le-am colectat în timpul procesului de recrutare vor fi păstrate și șterse conform secțiunii 4.8 de mai jos.

Aveți dreptul de a ne contacta și de a solicita acces la Datele dvs. cu caracter personal în calitate de candidat pe care le-am putea procesa și utiliza în ceea ce vă privește. Puteți solicita ca informațiile inexacte, cele care nu mai sunt de actualitate sau necesare să fie corectate, șterse și/sau restricționate contactându-ne la candidatedata.im@pg.com. În cazul în care legislația aplicabilă permite acest lucru, puteți solicita P&G să vă furnizeze datele într-un format care să vă permită să le transferați către un furnizor dedicat de servicii, după cum impun circumstanțele. În cazul în care nu sunteți mulțumit de răspunsul nostru la solicitările dvs., puteți face o sesizare la autoritatea responsabilă cu protecția datelor din țara dvs.

* 1. **Transferăm Datele cu caracter personal ale candidaților?**

În cazul în care este în confirmitate cu legea aplicabilă, Datele cu caracter personal ale candidaților pot fi transferate în alte țări. P&G este o companie globală și are Candidați la angajare în mai multe țări. Datele cu caracter personal ale candidaților pot fi stocate în sisteme din Statele Unite ale Americii, accesate din alte filiale P&G din întreaga lume, inclusiv furnizorii lor de servicii, sau transferate către alte țări ale lumii, dacă acest lucru este necesar pentru realizarea operațiunilor relevante, în conformitate cu legea aplicabilă. Acest lucru înseamnă că Datele dvs. cu caracter personal în calitate de candidat pot fi transferate în țări din afara regiunii în care doriți să căutați un loc de muncă la P&G sau ați acceptat o ofertă de angajare. Este posibil ca aceste țări să nu aibă aceleași legi privind protecția datelor personale ca și țara dvs. de reședință. Pentru a vă proteja datele atunci când sunt transferate sau accesate din alte țări decât cea în care locuiți, punem în aplicare măsuri de protecție adecvate, precum și orice cerințe contractuale administrative, tehnice și/sau cerințe contractuale impuse de lege pentru a vă proteja Datele cu caracter personal în calitate de candidat. Noi efectuăm transferuri în afara Uniunii Europene, atât între entitățile P&G, cât și între P&G și furnizorii noștri de servicii, utilizând măsuri de protecție contractuale și cerințe tehnice și de verificare prealabilă asociate, pe care autoritățile de reglementare din UE le-au aprobat în prealabil pentru a se asigura că datele dvs. sunt protejate (cunoscute drept Clauze contractuale standard). Dacă doriți o copie a unui contract de transfer, contactați corporateprivacy.im@pg.com. De asemenea, P&G va respecta cerințele specifice țării care restricționează transferurile de date în afara țării de colectare și/sau care necesită localizarea datelor.

* 1. **Cum securizăm Datele cu caracter personal ale candidaților?**

Aplicăm măsuri fizice, administrative, contractuale și tehnice adecvate, cum ar fi pseudo-anonimizarea, criptarea și controalele privind accesul, măsuri concepute pentru a proteja Datele cu caracter personal ale candidaților împotriva distrugerii, pierderii, modificării, dezvăluirii, accesului sau utilizării accidentale, ilegale sau neautorizate, precum și împotriva celorlalte forme ilegale de procesare.

**4.7 Se angajează P&G în procese automatizate de luare a deciziilor în cadrul proceselor de recrutare?**

P&G utilizează evaluările automatizate ca instrument în procesul de recrutare pentru majoritatea posturilor. Aceste evaluări măsoară competențele și abilitățile care, în general, nu reies din interviuri; au scoruri standardizate (admis/respins); în caz contrar, nu iau în considerare niciuna dintre Datele dvs. cu caracter personal în calitate de candidat; sunt complet automatizate; și în unele cazuri, nu sunt revizuite de nicio persoană, ca parte a procesului de solicitare a angajării.  De exemplu, unul dintre testele noastre vă cere să răspundeți unor situații de lucru ipotetice și este conceput pentru a vă evalua experiențele, interesele și atitudinile legate de locul de muncă; acest lucru permite companiei P&G să vă măsoare compatibilitatea cu competențele P&G pentru a defini succesul performanței la locul de muncă.  Un alt test măsoară capacitatea dvs. cognitivă, care este importantă deoarece natura muncii noastre este complexă și se schimbă în mod continuu, iar mediul nostru vă solicită în permanenţă să învățați și să vă dezvoltați în timp. Aceste evaluări sunt esențiale pentru că ne ajută să determinăm dacă posedați competențele de bază și caracteristicile necesare pentru a avea succes în cadrul P&G.

**4.8 Cât timp păstrați datele mele cu caracter personal?**

Păstrăm Datele cu caracter personal ale candidaților pe o perioadă de trei (3) ani, cu excepția informațiilor colectate în Etapa 4 (a se vedea Secțiunea 4.1), pe care le ștergem imediat dacă nu deveniți angajat al P&G. P&G a adoptat acest standard global de trei (3) ani pentru a facilita posibilitatea unui candidat de a candida pentru diferite roluri în mai multe țări, fără a fi necesar să creeze un profil nou. Candidații pot solicita ca Datele lor personale în calitate de candidat să fie şterse în orice moment în decursul perioadei de trei (3) ani. Solicitarea de ştergere înainte de încheierea perioadei de trei (3) ani va fi acceptată în general, cu excepția cazului în care perioada de păstrare impusă de legea aplicabilă este mai mare de trei (3) ani; și/sau de îndeplinirea intereselor legitime de afaceri ale P&G, inclusiv, dar fără a se limita la dreptul nostru de exercitare sau de apărare în cadrul procedurilor judiciare.

1. **Modificări viitoare**

Compania P&G își rezervă dreptul de a modifica această Notificare atunci când consideră necesar, de exemplu, pentru a se conforma modificărilor legislative, regulamentelor, practicilor și procedurilor Companiei, sau pentru a răspunde unor noi amenințări sau unor cerințe noi impuse de autoritățile din domeniul protecției datelor cu caracter personal. În cazul în care astfel de modificări afectează în mod semnificativ procesarea Datelor dvs. cu caracter personal în calitate de candidat, vă vom anunța în consecință.

1. **Date de contact**

Operatorul Datelor dvs. cu caracter personal în calitate de candidat este societatea The Procter & Gamble Company, inclusiv sucursalele și filialele sale. Dacă aveți întrebări cu privire la Datele dvs. cu caracter personal în calitate de candidat, doriți să vă exercitați oricare dintre drepturile dvs. în conformitate cu legile aplicabile privind protecția datelor sau aveți motive de îngrijorare cu privire la o posibilă încălcare a securităţii datelor cu caracter personal, vă rugăm să ne trimiteți un e-mail la candidatedata.im@pg.com. Dacă aveți aceste întrebări sau orice alte întrebări sau preocupări legate de prelucrarea datelor dvs./ Datele dvs. cu caracter personal în calitate de candidat, puteți lua legătura și cu responsabilul nostru global pentru protecția datelor la adresa de e-mail: pgprivacyofficer.im@pg.com, Telefon: +1 (513) 622-0103, Adresa de corespondență: 1 Procter & Gamble Plaza, Cincinnati, OH 45202, S.U.A. Pentru date de contact specifice anumitor țări, consultați Anexa A la prezenta Notificare.

**ANEXA A**

**Asia:**

Procter & Gamble Philippines, Inc.

Jocelyn J. Gregorio-Reyes

gregorioreyes.j@pg.com

+632558-4250

Procter & Gamble International Operations SA (ROHQ) – GBS

Jennifer Pascual-Sy

pascualsy.jl@pg.com

Procter & Gamble Korea S&D Company

Lincoln Park

park.lc@pg.com

+82-2-6940-6361

**Uniunea Europeană:**

Fondul de pensii belgian

Guido Pieroth

 pieroth.g@pg.com

+41-58 004 7560